Olgu kohe selguse mõttes öeldud, et siinkohal on tegemist nii öelda sponsoreeritud postitusega, räägin oma pikaajalise koostööpartneri Seebergeri kvaliteetsetest ja tõepoolest väga maitsvatest kuivatatud puuviljadest. Nii et kellele kommertspostitused üldse ei meeldi, ei pea oma tuju rikkuma ega edasi lugema. Kes tahab aga infot heade kuivatatud puuviljade kohta, saab kohe järgmise foto järel asja edasi uurida🙂
Olete ilmselt märganud, et kuivatatud puuviljade kvaliteet võib korralikult kõikuda. Osad on kuivad ja maitsetud, teised jälle pehmed ja sõna otseses mõttes suus sulavad. Ausalt öeldes ei olnud ma varem üldse kuigi vaimustatud kuivatatud puuviljadest. Sest kunagi ei teadnud, mis seal pakis ees ootab – maitsetu kuivik, mida on raske närida või pehme ja magus amps.
Peale tuttavaks saamist Seebergeri toodetega on suhe kuivatatud puuviljadega muutunud. Nende SOFT sari on kvaliteediskaala absoluutsest tipust: suured, käsitsi korjatud, kõrge niiskusesisaldusega, pehmed. Tõeline maiuspala! Maitse ja struktuur on nii lähedased värsketeIe, kui kuivatatute puhul üldse olla saab.
SOFT sarja valikus on:
✔️viigimarjad
✔️mango (mu isiklik lemmik!)
✔️ploomid
✔️aprikoosid
✔️datlid
✔️jõhvikad
Toon välja mõned olulised plussid:
+Puuviljad on käsitsi nopitud.
+Suhkrut SOFT sarja lisatud ei ole (erandiks vaid jõhvikad, mis muidu oleksid lihtsalt liiga hapud, et üldse süüa)
+Küpsetamisel ei ole kõrbemist ega kuivamist karta, keeksides ja saiades on nad mõnusalt pehmed, mahlakad ja hästi puuviljased
+Olen kuulnud, et emad ostavad SOFT sarja kuivatatud puuvilju oma pisikestele, kuna pehmeid ampse on väga lihtne närida.
Kui plaanis jõuludeks teha kuivatatud puuviljadega küpsetisi, näiteks jõulukeeksi (siin on üks blogi populaarsemaid postitusi retseptiga), kuivatatud puuviljadega kringlit või midagi muud, siis tõesti soovitan väga sinna panna SOFT sarja kuivatatud puuvilju. Nii saad hästi puuviljase sisu, pehmuse ja mahlasuse.
Kellele meeldib teha ise pähklitest-mandlitest ja kuivatatud puuviljadest energiapalle (näiteks neid või neid), siis SOFT sarja datlid, aprikoosid ja ploomid on selleks täiesti ideaalsed – kleepuvad, niisked ja magusad. Kui võib nii öelda, siis väga hästi mätsivad 😀
Ja muidugi sobivad nad ka niisama teleka või raamatu kõrvale näksimiseks, magusalauale, juustuvaagnale – kuivatatud puuviljad on detsembris tegijad!
Koostöö: Seeberger